text: Se video: Bibliotek sælger 20.000 bøger 
  06 oktober 2014 kl. 11.10
  Esbjerg Bibliotek har brug for mere plads til nye bøger. Derfor sælger det 20.000 gamle bøger for en femmer stykket.
  Men biblioteket understreger, at salget på ingen måde er udtryk for, at bogen er død.
  - Tværtimod, bogen er meget levende. Der kommer hele tiden nye titler, som vi gerne vil stille til rådighed for borgerne, men det kræver jo at vi har plads på hylderne. Derfor har vi gennem længere tid gået samlingen igennem og fundet de materialer, som af den ene eller anden grund ikke bliver lånt ud. Det er dem vi nu sætter til salg, forklarer bibliotekschef Annette Brøchner Lindgaard.
  De nøje udvalgte materialer, som også omfatter film og musik-CD'er, sættes til salg af to omgange. Den første halvdel sælges i dag mandag d. 6. oktober, og anden halvdel udbydes præcis en uge senere, nemlig mandag d. 13. oktober.
  Alle materialer sælges for kun fem kr. stykket, så der er gode muligheder for at få fyldt reolen op derhjemme.
  Se interview med bibliotekschef Annette Brøcher Lindgaard (1:00)
  